แจง ม.44 ปรับโครงสร้าง ศธ.เร่งด่วน
ผุดกรมวิชาการคุมหลักสูตรทุกระดับ ยันไม่ถอยหลังแต่ต้องปรับเปลี่ยน,พล.อ.ดาว์พงษ์ รัตนสุวรรณ รมว.ศึกษาธิการ เปิดเผยกรณีเตรียมเสนอ พล.อ.ประยุทธ์ จันทร์โอชา นายกรัฐมนตรี ในฐานะหัวหน้าคณะรักษาความสงบแห่งชาติ (คสช.) ใช้อำนาจตามมาตรา 44 ของรัฐธรรมนูญฉบับชั่วคราว ปรับโครงสร้างกระทรวงศึกษาธิการ (ศธ.) ว่า การปรับโครงสร้างใหญ่ค่อยทำร่วมกับสภาขับเคลื่อนการปฏิรูปประเทศ (สปท.) ซึ่งขณะนี้ได้มอบให้ผู้บริหารองค์กรหลักหารือร่วมกันแล้วว่าจะต้องทำอะไรก่อน หรือหลัง เพื่อเสนอขอนายกฯ อย่างไรก็ตาม การใช้มาตรา 44 คงไม่ใช่แค่ยุบรวมอาชีวะรัฐและเอกชนเพียงอย่างเดียว แต่จะต้องดูในส่วนอื่นๆ ด้วย หากมีก็ต้องทำเพื่อให้การบริหารงานดีขึ้น เวลานี้ตนคงไม่สามารถตอบได้ว่าจะใช้มาตรา 44 ครอบคลุมในส่วนใดบ้าง เพราะไม่อยากคิดคนเดียวคงต้องรอฟังจากปลัด ศธ. และผู้บริหารองค์กรหลักว่าหากจะมีการขยับจำเป็นต้องทำโดยเร็วหรือไม่ และจะเกิดผลดีผลเสียอะไร โดยต้องได้คำตอบในเร็วนี้ เพราะตนคงไม่รอช้า,การปรับโครงสร้าง ศธ.ถือเป็นเรื่องใหญ่ ส่วนตัวมองว่าการดำเนินการกันเองเฉพาะภายในกระทรวงคงทำได้ไม่ครอบคลุม จึงต้องหารือกับ สปท. ซึ่งที่ผ่านมาสภาปฏิรูปแห่งชาติ (สปช.) ก่อนที่จะหมดวาระก็มีการเสนอรูปแบบที่จะดำเนินการ และได้ส่งต่อให้ สปท.ขับเคลื่อนต่อไป ดังนั้น จะประสานกับ สปท.เพื่อหารือถึงการจัดทำโครงสร้างใหญ่ ซึ่งในส่วนของ ศธ. ขณะนี้ได้เตรียมแต่งตัวตามที่มอบหมายไว้แล้ว จากนั้นจะนำข้อเสนอของทั้งสองฝ่ายมาหารือ หาข้อตกลงร่วมกัน ซึ่งมีหลายฝ่ายใจร้อนอยากจะให้เร่งรีบดำเนินการ แต่อยากให้เข้าใจว่าองคาพยพของ ศธ.ใหญ่มากจะเร่งรีบทำเกินไปคงไม่ได้ แต่ยืนยันว่าต้องปรับโครงสร้าง ศธ. รมว.ศึกษาธิการกล่าว,รศ.นพ.กำจร ตติยกวี ปลัดกระทรวงศึกษาธิการ กล่าวว่า ขณะนี้อยู่ระหว่างการพิจารณาว่าการรวมอาชีวะรัฐและเอกชนมีความจำเป็นต้องใช้มาตรา 44 หรือไม่ ซึ่งหากเป็นเพียงข้อกฎหมายและสามารถเสนอแก้ได้เร็วก็อาจไม่จำเป็น แต่ รมว.ศึกษาธิการ มีดำริที่จะเร่งจัดตั้งกรมวิชาการเพื่อมาดูแลเรื่องการปรับหลักสูตรการศึกษาขั้นพื้นฐาน รวมทั้งรับผิดชอบหลักสูตรการศึกษานอกโรงเรียนและการศึกษาตามอัธยาศัย หลักสูตรอาชีวศึกษา รวมทั้งหลักสูตรทวิภาคีด้วย ดังนั้น จึงมีความจำเป็นต้องใช้มาตรา 44 ปรับโครงสร้างเร่งด่วน และดึงบุคลากรจากทุกหน่วยงานมาทำงาน ไม่เช่นนั้นจะทำให้งานไม่สามารถเดินหน้าไปได้ ตนเห็นว่าเมื่อมีการเดินมาผิดทางคุณภาพการศึกษาไม่กระเตื้องขึ้นก็ต้องเปลี่ยนไปเดินอีกทางหนึ่ง แต่ไม่ใช่การถอยหลังเข้าคลอง.
พล.อ.ดาว์พงษ์ รัตนสุวรรณ รมว.ศึกษาธิการ เปิดเผยกรณีเตรียมเสนอ พล.อ.ประยุทธ์ จันทร์โอชา นายกรัฐมนตรี ในฐานะหัวหน้าคณะรักษาความสงบแห่งชาติ (คสช.) 
ดาว์พงษ์ รัตนสุวรรณ,มาตรา 44,ปรับโครงสร้างกระทรวงศึกษาธิการ,ศธ.,สภาขับเคลื่อนการปฏิรูปประเทศ,สปท.,กำจร ตติยกวี,สภาปฏิรูปแห่งชาติ,สปช.,ข่าว,ทีมข่าวการศึกษา,ไทยรัฐฉบับพิมพ์